
BASES PER A LA CONVOCATÒRIA D’AJUTS PER A L’ADQUISICIÓ DE LLIBRES, LLICÈNCIES DIGITALS I MATERIALS DE TEXT PEL CURS 2020-2021

Primera. Objecte de la convocatòria (què es pot sol·licitar).

1. L’objecte de la present convocatòria consisteix a ajudar, en l’adquisició de llibres de text en paper, llicències digitals que permeten accedir al contingut digital del llibre de text i materials de text per al curs 2020-2021, a les famílies empadronades al municipi de Palau-sator, que tinguin fills/es que cursin estudis d’educació infantil, primària i secundaria obligatòria en centres escolars públics i concertats.
 
Es consideraran materials de text, aquells que siguin utilitzats de manera alternativa als llibres de text per als centres docents. És a dir, materials d’elaboració pròpia com ara materials autoeditats, o fitxes enquadernables etc. Per tant quedaran exclosos els llibres de lectura, diccionaris, atles o d’altres fonts editades en format paper que no s’ajustin al concepte anterior.

2. L’import de l’ajut serà del 50% del cost dels llibres de text o materials descrits a l’apartat anterior, amb un màxim de 45€ per Educació Infantil, 70€ per Educació Primaria i 90€ per Educació Secundària.


Segona. Beneficiaris (qui ho pot sol.licitar)
1. Les famílies empadronades a Palau-sator que tinguin fills/es que cursin estudis d’educació infantil, primària i secundària obligatòria en centres escolars públics i concertats de Catalunya. 
En cas de sol.licituds per a diversos germans s’haurà de formalitzar un únic imprès de sol.licitud.

Tercera. Presentació de sol.licituds (quan, a on, i què s’ha de fer)
1. Lloc de presentació: Ajuntament del municipi de Palau-sator
2. Termini per al curs 2020-2021: De l’1 d’octubre al 30 de octubre 2020 
3. Documentació:
3.1 Documentació general
· Imprès de sol.licitud de l’ajut, facilitat pel propi Ajuntament
· Còpia del DNI de la persona sol.licitant
· Rebut bancari amb la conformitat de pagament, i sota el concepte de llibres de text o similar, o factura detallada de la compra efectuada pel sol.licitant.
· Document emès per l’entitat bancària (codi compte client) o fotocòpia de la llibreta d’estalvis on hagi de ser abonat l’import de l’ajut. Ambdós casos el titular del compte ha de ser el pare, mare o tutor/a del fill/a escolaritzat. No s’acceptarà com a rebut bancari comprovants de targetes de crèdit, i tampoc s’entendrà com a factura detallada el tiquet de compra.
3.2 Documentació complementària, segons situació particular
· En el cas d’estar empadronat amb posterioritat a l’1 de juny del 2020 s’haurà d’adjuntar el certificat de convivència del sol.licitant amb els seus fills/es.
· En situacions administratives especials, la Regidoria d’Educació podrà demanar la documentació necessària per valorar convenientment la situació individual de la família.

Quarta. Valoració de les sol.licituds.
1. La valoració de les sol.licituds serà realitzada per la regidoria d’Educació i Cultura de l’Ajuntament un cop informatitzades les dades presentades.



Cinquena. Resolució de sol.licituds
1. La resolució de les sol.licituds correspondrà a al Ple de l’Ajuntament del municipi de Palau-sator i s’efectuarà abans del 31 de desembre de 2020.
2. [bookmark: _Hlk44088738]Els llistats de concessions, es podran consultar al tauler d’anuncis de l’Ajuntament del municipi de Palau-sator i a l’e-TAULER de la Seu Electrònica. 
3. La subvenció s'entendrà acceptada tàcitament en el supòsit que els beneficiaris proposats no presenti cap al·legació o reformulació dins el termini de 10 dies hàbils a comptar des de l'endemà de la publicació de la proposta de resolució provisional al Tauler electrònic.

Sisena. Abonament de l’ajut
1. L’abonament de de l’ajut s’efectuarà nominalment al compte corrent proporcionat en l’imprès de sol.licitud.
2. No s’abonarà cap ajut abans de la resolució del Ple, que té com a màxim per pronunciar-se el dia 30 de novembre.

Setena. Publicació de les Bases
Les presents Bases es publicaran íntegrament i s’exposaran tauler d’anuncis de l’Ajuntament del municipi de Palau-sator i a l’e-TAULER de la Seu Electrònica

Vuitena. Drets i Deures
1. Els/les sol.licitants es comprometen a facilitar tota la informació demanada de forma veraç.
2. Quan es demostri, per qualsevol mitjà, la falsedat de les dades que figuren en la sol.lcitiud, l’ajut quedarà sense efecte.

Novena. Incompatibilitats
Seran incompatibles amb aquest ajut d’altres que procedeixin d’administracions públiques per l’adquisició de llibres de text, sempre d’acord amb l’article 19.2 i 3 de la Llei General de Subvencions.

Palau-sator, 

Joan Sabrià Giralt
Alcalde-President.

DILIGÈNCIA.-La lliura Albert Miravet Masip, secretari-interventor de l’Ajuntament de Palau-sator, per fer constar que aquestes bases han estat aprovades inicialment pel Ple de l’Ajuntament en sessió ordinària del  8 de juliol de 2020



El secretari-interventor

